section_heading: Blood Sugar Sex Magik (1990. – 1992.)
paragraph_text: Godine 1990., sastav je potpisao za Warner Bros. Records i unajmio Ricka Rubina da im producira njihov tada neimenovani peti album. Rubin je od tada producirao sve njihove studijske albume. Kod ovog albuma bili su puno produktivniji nego što je to bio slučaj dok su stvarali Mother's Milk, a Kiedis je rekao: "sada (svaki dan), uvijek imam nešto novo za napisati".